Γεν. Δ/νση Διοικητικού-Οικονομικού Αθήνα, 01.09.2023

**Δ/νση Ανθρωπίνων Πόρων & Διοικητικής Μέριμνας Αρ. Πρωτ.:45733**

**Πληρ.:Β. Μπιτσοπούλου**

**Τηλ. : 210-8392042**

**Email: vbitsopoulou@elgo.gr**

ΕΠΑΝΑΠΡΟΣΚΛΗΣΗ

ΓΙΑ ΤΗΝ ΑΣΚΗΣΗ ΔΥΟ (2) ΥΠΟΨΗΦΙΩΝ ΔΙΚΗΓΟΡΩΝ

Ο ΕΛΛΗΝΙΚΟΣ ΓΕΩΡΓΙΚΟΣ ΟΡΓΑΝΙΣΜΟΣ–ΔΗΜΗΤΡΑ (ΕΛ.Γ.Ο.-ΔΗΜΗΤΡΑ) Ν.Π.Ι.Δ., που εποπτεύεται από το Υπουργείο Αγροτικής Ανάπτυξης και Τροφίμων και εδρεύει στην Αθήνα (Κουρτίδου 56-58 και Νιρβάνα),

Έχοντας υπόψη:

1. Τις διατάξεις του ν. 5035/28.03.2023 (ΦΕΚ Α 76) «Ενιαίο ρυθμιστικό πλαίσιο για την οργάνωση και λειτουργία του Ελληνικού Γεωργικού Οργανισμού - ΔΗΜΗΤΡΑ, σύσταση και λειτουργία φορέα διαχείρισης Παραδοσιακού Ελαιώνα Άμφισσας και άλλες διατάξεις για την ενίσχυση της αγροτικής ανάπτυξης».
2. Την υπ’ αριθμ. 919/131869/20.10.2014 (ΦΕΚ Β΄2889/27.10.2014) κοινή απόφαση των Υπουργών Οικονομικών και Αγροτικής Ανάπτυξης & Τροφίμων «Οργανισμός του Ελληνικού Γεωργικού Οργανισμού-ΔΗΜΗΤΡΑ - (ΕΛ.Γ.Ο.-ΔΗΜΗΤΡΑ) - Ν.Π.Ι.Δ.».
3. Την υπ’ αριθμ. 893/138106/21.12.2017 (ΦΕΚ Β΄ 4800/29.12.2017) κοινή απόφαση των Υπουργών Οικονομικών και Αγροτικής Ανάπτυξης & Τροφίμων «Κανονισμός προσωπικού και τροποποίηση Οργα­νισμού του Ελληνικού Γεωργικού Οργανισμού- ΔΗΜΗΤΡΑ (ΕΛΓΟ – ΔΗΜΗΤΡΑ)».
4. Τις διατάξεις της παραγράφου 7, του άρθρου 26, του ν. 5035/28.03.2023 (ΦΕΚ Α΄ 76) *«Τα μέλη του Δ.Σ. του ΕΛΓΟ - ΔΗΜΗΤΡΑ που υπηρετούν κατά την έναρξη ισχύος του παρόντος, εξακολουθούν να ασκούν τα καθήκοντά τους μέχρι τη λήξη της θητείας τους, με τις αρμοδιότητες και ιδιότητες που κατέχουν.….»* σύμφωνα με την 188763/10.10.2011 (ΦΕΚ Β΄2284/13.10.2011) ΚΥΑ και την υπ’ αριθμ. 2502/282476/05.11.2019 (Φ.Ε.Κ. ΥΟΔΔ 948/08.11.2019) απόφαση του Υπουργού Αγροτικής Ανάπτυξης και Τροφίμων, «*Ορισμός μελών Διοικητικού Συμβουλίου του ΕΛΛΗΝΙΚΟΥ ΓΕΩΡΓΙΚΟΥ ΟΡΓΑΝΙΣΜΟΥ-ΔΗΜΗΤΡΑ-Ν.Π.Ι.Δ.»* όπως έχουν τροποποιηθεί.
5. Τις διατάξεις της παρ.3, του άρθρου 13 του Ν.4194/2013 «Κώδικας Δικηγόρων» (ΦΕΚ 208/τ.Α727.09.2013), όπως τροποποιήθηκε και ισχύει με την παρ. 4, άρθρο 3 «*Αύξηση χρόνου άσκησης δικηγόρων στα δικαστήρια - Τροποποίηση του άρθρου 13 του ν. 4194/2013»* Ν. 4745/2020 ΦΕΚ 214/Α/6.11.2020.
6. Την υπ' αριθμ.30673 οικ./22.06.22 Κ.Υ.Α. Υπουργείο Δικαιοσύνης & Οικονομικών *«Άσκηση υποψήφιων δικηγόρων στον Ελληνικό Γεωργικό Οργανισμό-Δήμητρα (ΕΛΓΟ-ΔΗΜΗΤΡΑ)»,* (ΦΕΚ Β΄3357/30.06. 22)**.**
7. Το γεγονός ότι προκαλείται δαπάνη, η οποία καλύπτεται από τον προϋπολογισμό του ΕΛΛΗΝΙΚΟΥ ΓΕΩΡΓΙΚΟΥ ΟΡΓΑΝΙΣΜΟΥ– ΔΗΜΗΤΡΑ (ΕΛΓΟ-ΔΗΜΗΤΡΑ).

Π Ρ Ο Σ Κ Α Λ ΕΙ

Ασκούμενους/ες δικηγόρους οι οποιοί/ες επιθυμούν να πραγματοποιήσουν μέρος της άσκησής τους στη Νομική Υπηρεσία του ΕΛΓΟ-ΔΗΜΗΤΡΑ, **διάρκειας μέχρι (12) μηνών** μετά από αίτησή τους, σύμφωνα με τα οριζόμενα στην παρ. 5 του άρθρου 13 του ν.4194/2013 (Α΄ 208), να υποβάλουν την αίτησή τους εντός δέκα (10) ημερών (ημερολογιακές) από την επομένη της ημερομηνίας ανάρτησης 04.09.2023 της παρούσας πρόσκλησης στην ιστοσελίδα του Οργανισμού ([**www.elgo.gr.**](http://www.elgo.gr.)), ήτοι μέχρι και την 14.09.2023. Η ανωτέρω προθεσμία λήγει με την παρέλευση ολόκληρης της τελευταίας ημέρας και εάν αυτή είναι, κατά νόμο, εξαιρετέα (δημόσια αργία) ή μη εργάσιμη, τότε η λήξη της προθεσμίας μετατίθεται την επόμενη εργάσιμη ημέρα.

Η αίτηση συντάσσεται σύμφωνα με το σχετικό επισυναπτόμενο υπόδειγμα που χορηγεί ο Οργανισμός **και υποβάλλονται ΑΠΟΚΛΕΙΣΤΙΚΑ στο πρωτόκολλο της Κεντρικής Υπηρεσίας** του Οργανισμού, είτε αυτοπροσώπως, είτε με άλλο εξουσιοδοτημένο από αυτούς πρόσωπο, εφόσον η εξουσιοδότηση φέρει την υπογραφή του θεωρημένη από δημόσια αρχή, είτε ταχυδρομικά με συστημένη επιστολή **στην ακόλουθη διεύθυνση:Κουρτίδου 56-58 και Νιρβάνα, 7ος όροφος, ώρες: 08:00-14:00, με την ένδειξη:**

|  |
| --- |
| **ΠΡΟΣ:** **ΕΛ.Γ.Ο–ΔΗΜΗΤΡΑ,** **ΓΕΝΙΚΗ ΔΙΕΥΘΥΝΣΗ ΔΙΟΙΚΗΤΙΚΟΥ ΟΙΚΟΝΟΜΙΚΟΥ,** **Δ/ΝΣΗ ΑΝΘΡΩΠΙΝΩΝ ΠΟΡΩΝ ΚΑΙ ΔΙΟΙΚΗΤΙΚΗΣ ΜΕΡΙΜΝΑΣ,** **ΤΜΗΜΑ ΔΙΟΙΚΗΤΙΚΟΥ,** **Υπόψιν κας Μπιτσοπούλου Βασιλικής** **Για την ΠΡΑΚΤΙΚΗ ΑΣΚΗΣΗ (2) ΥΠΟΨΗΦΙΩΝ ΔΙΚΗΓΟΡΩΝ** |

Στην περίπτωση αποστολής των αιτήσεων ταχυδρομικώς, το εμπρόθεσμο των αιτήσεων κρίνεται με βάση την ημερομηνία που φέρει ο φάκελος αποστολής, ο οποίος μετά την αποσφράγισή του επισυνάπτεται στην αίτηση των υποψηφίων.

 Με την αίτησή τους οι υποψήφιοι συνυποβάλλουν σε ευκρινή φωτοαντίγραφα από τα πρωτότυπα:

* αντίγραφο του δελτίου αστυνομικής ταυτότητας ή της σχετικής προσωρινής βεβαίωσης της αρμόδιας αρχής ή του διαβατηρίου ή της άδειας οδήγησης, σύμφωνα με την παράγραφο 4 του άρθρου 3 του Ν.2690/1999, όπως αυτή τροποποιήθηκε με το άρθρο 25 του Ν.3731/2008 και ισχύει,
* αντίγραφο πτυχίου Νομικής Σχολής ή βεβαίωση επιτυχούς ολοκλήρωσης
σπουδών,
* σύντομο βιογραφικό σημείωμα,
* βεβαίωση του Δικηγορικού Συλλόγου όπου είναι εγγεγραμμένος/ες από την οποία προκύπτει η ημερομηνία έναρξης της άσκησής του, εάν έχει ήδη γίνει εγγραφή ή αντίγραφο της κατατεθειμένης αίτησης εγγραφής σε Δικηγορικό Σύλλογο της χώρας, με τον αντίστοιχο αριθμό πρωτοκόλλου.

Οι ενδιαφερόμενοι, προκειμένου να πραγματοποιήσουν την άσκησή τους στη Νομική Υπηρεσία του Οργανισμού, πρέπει:

α) να είναι εγγεγραμμένοι σε Δικηγορικό Σύλλογο της χώρας,

ή

β) να έχουν καταθέσει αίτηση και τα προβλεπόμενα δικαιολογητικά για την εγγραφή τους σε Δικηγορικό Σύλλογο της χώρας και να μην έχουν λάβει ακόμα αριθμό μητρώου, επειδή εκκρεμεί η αποδοχή της αίτησής τους.

Η έναρξη της άσκησης προϋποθέτει την εγγραφή στο μητρώο ασκουμένων των οικείων Δικηγορικών Συλλόγων το αργότερο μέχρι την ημερομηνία έναρξης της άσκησης, όπως αυτή ορίζεται στην παρούσα πρόσκληση**.**

Υποβολή Υπεύθυνης δήλωσης του Ν. 1599/1986 στην οποία να αναφέρονται:

* στοιχεία δελτίου αστυνομικής ταυτότητας,
* στοιχεία επικοινωνίας (ταχυδρομική διεύθυνση, σταθερό και κινητό τηλέφωνο, λογαριασμό ηλεκτρονικού ταχυδρομείου),
* αριθμό μητρώου ασκουμένων και δικηγορικό σύλλογο ή ότι έχουν καταθέσει αίτηση και τα προβλεπόμενα δικαιολογητικά για την εγγραφή τους στο Δικηγορικό Σύλλογο Αθηνών ή στο Δικηγορικό Σύλλογο Πειραιώς, αλλά δεν έχει λάβει ακόμα αριθμό μητρώου, καθώς εκκρεμεί η αποδοχή της αίτησής τους και ότι εφόσον επιλεγούν, θα καταθέσει βεβαίωση εγγραφής στους ως άνω Δικηγορικούς Συλλόγους,
* ότι δεν συμπληρώνουν το προβλεπόμενο 18μηνο της άσκησής τους πριν από το πέρας της δωδεκάμηνης άσκησης ή παράτασης στον ΕΛΓΟ-ΔΗΜΗΤΡΑ,
* ότι, εφόσον επιλεγούν, κατά τη διάρκεια της άσκησής τους στη Νομική Υπηρεσία παύει να ασκούν ενώπιον άλλου δικηγόρου ή άλλου φορέα.

ΑΡΙΘΜΟΣ ΑΣΚΟΥΜΕΝΩΝ ΔΙΚΗΓΟΡΩΝ- ΜΗΝΙΑΙΑ ΑΠΟΖΗΜΙΩΣΗ-ΔΙΑΡΚΕΙΑ ΑΣΚΗΣΗΣ- ΩΡΑΡΙΟ- ΟΛΟΚΛΗΡΩΣΗ ΑΣΚΗΣΗΣ

* Ο αριθμός των υποψηφίων δικηγόρων που θα πραγματοποιήσουν μέρος της άσκησής τους στη Νομική Υπηρεσία του Οργανισμού, έχει οριστεί **σε δύο (2) άτομα**.
* Το ωράριο της ημερήσιας απασχόλησης του ασκούμενου ορίζεται **σε οκτώ (8) ώρες**, ανάλογα με τις ανάγκες της Νομικής Υπηρεσίας. Υπεύθυνος τήρησης και ελέγχου του παρουσιολογίου και εν γένει της άσκησης είναι ο Προϊστάμενος της Νομικής Υπηρεσίας του Οργανισμού.
* Η μηνιαία αποζημίωση του ανέρχεται στο ποσό των **εξακοσίων (600) ευρώ** και θα καταβάλλεται βάσει του παρουσιολογίου, από την αρμόδια Διεύθυνση Οικονομικού του ΕΛΓΟ-ΔΗΜΗΤΡΑ. Το παραπάνω ποσό δεν υπόκειται σε ασφαλιστικές κρατήσεις παρά μόνο σε παρακράτηση φόρου εισοδήματος και θα καταβάλλεται στο τέλος έκαστου ημερολογιακού μηνός.
* Η δωδεκάμηνη (12) άσκηση των υποψήφιων ξεκινά από 18.09.2023.
* Η άσκηση θα γίνεται στην Κεντρική Υπηρεσία σε νομικά αντικείμενα, υπό την επιστημονική εποπτεία του Προϊσταμένου της Νομικής Υπηρεσίας του Οργανισμού, ο οποίος στο τέλος της άσκησης θα χορηγεί στους ασκούμενους, ως νόμιμος εκπρόσωπος αυτού.

ΔΙΑΔΙΚΑΣΙΑ ΕΠΙΛΟΓΗΣ

* Ο έλεγχος των αιτήσεων των υποψηφίων θα πραγματοποιηθεί από τη Διεύθυνση Ανθρωπίνων Πόρων και Διοικητικής Μέριμνας.
* Σε περίπτωση που οι αιτήσεις των υποψηφίων υπερβαίνουν τον αριθμό των διαθέσιμων θέσεων, η επιλογή γίνεται με δημόσια κλήρωση, η οποία θα διενεργηθεί την 15.09.2023, στη Δ/νση Ανθρωπίνων Πόρων και Διοικητικής Μέριμνας του Οργανισμού με την παρουσία των ενδιαφερομένων.
* Την ίδια ημέρα θα αναρτηθεί στην ιστοσελίδα του Οργανισμού ([www.elgo.gr](http://www.elgo.gr)) σχετική ανακοίνωση με το όνομα των επιλεγέντων, προκειμένου να προσέλθουν στον Οργανισμό και να συμπληρώσουν σχετικό απογραφικό δελτίο με τα αναλυτικά τους στοιχεία.

Η παρούσα να κοινοποιηθεί στο Δικηγορικό Σύλλογο Αθηνών και Πειραιά μαζί με το Υπόδειγμα Αίτησης Υποψηφιότητας για να δημοσιευθεί στην ιστοσελίδα τους. Ομοίως θα αναρτηθεί στην ιστοσελίδα του Οργανισμού.

 **Ο Διευθύνων Σύμβουλος**

 **Παναγιώτης Ι. Χατζηνικολάου**

 MSc Ηλεκτρολόγος Μηχανικός

 & Μηχανικός Υπολογιστών ΕΜΠ

ΠΙΝΑΚΑΣ ΚΟΙΝΟΠΟΙΗΣΕΩΝ:

1. Νομική Υπηρεσία του Οργανισμού
2. Δ/νση Οικονομικών/ Τμήμα Μισθοδοσίας
3. Δικηγορικό Σύλλογο Αθηνών
4. Δικηγορικό Σύλλογο Πειραιά